VENDIM
Nr. 67, datë 8. 2. 2023

PËR NJË NDRYSHIM NË VENDIMIN NR. 687, DATË 22.11.2017, TË KËSHILLIT TË MINISTRAVE, “PËR MIRATIMIN E METODOLOGJISË PËR PËRCAKTIMIN E ÇMIMIT VJETOR TË BLERJES SË ENERGJISË ELEKTRIKE, QË DO T’U PAGUHET PRODHUESVE EKZISTUES ME PËRPARËSI”, TË NDRYSHUAR

Në mbështetje të nenit 100 të Kushtetutës dhe të pikave 2 e 3, të nenit 22, të ligjit nr. 7/2017, “Për nxitjen e përdorimit të energjisë nga burimet e rinovueshme”, me propozimin e zëvendëskryeministrit dhe ministër i Infrastrukturës dhe Energjisë, Këshilli i Ministrave 

VENDOSI:

[bookmark: _GoBack]1.  Në pikën 2, të vendimit nr. 687, datë 22.11.2017, të Këshillit të Ministrave, të ndryshuar, shkronja “d” ndryshohet, si më poshtë vijon:
“d) Niveli maksimal i çmimit të llogaritur të blerjes së energjisë elektrike”, në çdo rast, nuk do të jetë më i lartë se çmimi 10 lekë/kWh (pa TVSH).”.
2. Ngarkohet ministria përgjegjëse për energjinë dhe Enti Rregullator i Energjisë për zbatimin e këtij vendimi.
Ky vendim hyn në fuqi pas botimit në Fletoren Zyrtare.

